**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA DE ASISTENȚĂ SOCIALĂ TÂRGU MUREȘ**

Nr. (RU)46231/08.11.2024 **Iniţiator,**

**PRIMAR**

**SOÓS ZOLTÁN**

**REFERAT DE APROBARE**

**privind reorganizarea și aprobarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș**

În conformitate cu prevederile art. 129 alin. 2 lit. a și alin. 3 lit c din OUG nr. 57/2019 privind Codul Administrativ, consiliul local “*aprobă, în condițiile legii, la propunerea primarului, înființarea, organizarea și statul de funcții ale aparatului de specialitate al primarului, ale instituțiilor publice de interes local, reorganizarea și statul de funcții ale regiilor autonome de interes local, precum și înființarea, reorganizarea sau desființarea de societăți de interes local și statul de funcții al acestora.”*

Direcția de Asistență Socială Târgu Mureș este structura specializată în administrarea și acordarea beneficiilor de asistență socială și a serviciilor sociale, cu personalitate juridică, înființată prin HCL nr. 222/30.08.2018 privind aprobarea reorganizării Serviciului Public de Asistență Socială Târgu Mureș în Direcția de Asistență Socială Târgu Mureș, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții, în subordinea Consiliului Local al Municipiului Târgu Mureș, ca direcție de asistență socială, cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoi sociale.

Luând în considerare prevederile Legii nr. 292/2011 a asistenței sociale, prevederile cuprinse în anexa nr. 2 la HG nr. 797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal ale consiliilor locale ale municipiilor și orașelor,

Având în vedere că în urma finalizării la 31.12.2023 al proiectului “Abordare integrată a sărăciei și excluziunii sociale în beneficiul comunităților marginalizate din Municipiul Târgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1, Direcția de Asistență Socială Târgu Mureș are obligația asigurării sustenabilității, respectiv a continuității, celor 5 servicii sociale și medicale licențiate prin proiect (serviciile sociale: Asistență socială comunitară, Centrul de zi pentru minori, Recuperare din adicții, precum și serviciile medicale: Asistență medicală comunitară și Cabinet Medical), ceea ce presupune includerea în organigrama Direcției de Asistență Socială Târgu Mureș a unora din posturile înființate în afara organigramei pentru derularea proiectului,

Coroborat cu Decizia instanței (decizie nedefinitiva) de suspendare a HCL 91/2024 în dosar 3128/102/2024 prin care instanța admite cererea de suspendare act administrativ formulată de către reclamantă, în contradictoriu cu pârâţii Direcţia de Asistenţă Socială Târgu Mureş şi Consiliul Local Târgu Mureş. dispunând suspendarea executării, până la soluţionarea pe fond a acţiunii, a următoarelor acte administrative: - Hotărârea nr. 91/28.03.2024 a Consiliului Local al Municipiului Târgu Mureş; - Dispoziţia nr. 66/5.04.2024 privind încetarea exercitării funcţiei publice de conducere de director executiv adjunct şi numirea în funcţia de conducere de şef de serviciu - Dispoziţia nr. 90/16.05.2024, privind modificarea Dispoziţiei nr. 66/5.04.2024; - Dispoziţia nr. 91/16.05.2024, privind numirea în funcţia publică de execuţie de inspector clasa I grad profesional superior. Cu drept de recurs în termen de 5 zile.

Luând în considerare prevederile OUG 57/2019 privind Codul administrativ modificat prin Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, în scopul gestionării eficiente a resurselor financiare, cât și pentru îmbunătățirea calității rezultatelor și eficientizării activității la nivelul aparatului propriu, raportat la necesitatea asigurării unui serviciu public de calitate, respectiv eficientizarea funcționalității activității Direcției de Asistență Socială Târgu Mureș, OUG 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, respectiv OUG 107/2024 pentru reglementarea unor măsuri fiscal-bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative.

Ținând cont de adresa nr. 3996/S IX/22.03.2024, respectiv adresa nr. 14223/IX din 01.11.2023, în care Instituția Prefectului județului Mureș a comunicat numărul maxim de posturi pentru UAT Târgu Mureș cu precizările că <<În numărul maxim de posturi calculat pentru unitatea dvs., nu se includ posturile din cadrul capitolelor bugetare ”Învățământ” și ”Asigurări și asistență socială”, finanțate din bugetele locale, precum și din capitolul bugetar ”Sănătate”, indiferent de sursa de finanțare.”>>, precum și <<Responsabilitatea stabilirii numărului posturilor ce vor fi adăugate pentru implementarea proiectelor finanțate din fonduri externe nerambursabile potrivit pct. 4 și 6 din anexa la OUG nr. 63/2010, precum și perioada pentru care vor fi angajați salariații respectivi, revine ordonatorilor principali de credite din cadrul administrației publice locale. >>,

Supunem spre dezbatere și aprobare Consiliului Local Municipal Târgu Mureș proiectul de hotărâre privind reorganizarea și aprobarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș și anume:

1. În urma finalizării la 31.12.2023 a proiectului “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1, în vederea asigurării sustenabilității pe un an și, ulterior, a continuității proiectului angajat prin contractul de finanțare și cererea de finanțare depuse, se preiau o parte din posturile înființate în afara organigramei pentru derularea acestui proiect. Astfel:

* Centrul multifuncțional str. Dealului (0+10 posturi) se înființează în structura Direcției de Asistență Socială Târgu Mureș:
  + Se înființează 1 post Medic de familie (norma parțială de 4 ore/zi lucrătoare); 1 post Asistent medical generalist; 1 post Asistent medical comunitar (incluse în Serviciul ”Asistență comunitară pentru zone marginalizate”); 1 post de Inspector de specialitate, grad profesional IA și 1 post de Asistent social (incluse în Serviciul ”Asistență comunitară pentru zone marginalizate”); 1 post de Psiholog; 1 post de Lucrător social; 1 post de Educator; 3 posturi de Inspector de specialitate, grad profesional IA și 1 post de Referent, grad profesional IA.
  + Se mută definitiv 1 post vacant de Îngrijitor, grad profesional I, de la Serviciul Financiar-contabil, resurse umane, salarizare, achiziții, administrativ, logistică, IT la Centrul multifuncțional str. Dealului
  + Se înființează 1 post de Șef serviciu, grad profesional II (inclus în Serviciul ”Asistență comunitară pentru zone marginalizate”)
* Compartimentul asistență romi (0+3 posturi) se reorganizează în Serviciul ”Asistență comunitară pentru zone marginalizate” (1+13 posturi):
  + Se reduce 1 post Referent, grad profesional IA
  + Se înființează 2 posturi de Muncitor necalificat, grad profesional I
  + Se mută definitiv de la Centrul multifuncțional str. Dealului 1 post de Șef serviciu, grad profesional II, 1 post asistent medical comunitar; 1 post de Inspector de specialitate, grad profesional IA și 1 post de Asistent social;
  + Se mută definitiv de la Compartiment cabinete medicale școlare 6 posturi de mediator sanitar

1. Compartimentul coordonare cabinete școlare (0+85 posturi) se transferă din cadrul Primăriei Municipiului Târgu Mureș și se redenumește Cabinete medicale școlare (1+79 posturi), după cum urmează:

* Se transferă în interesul serviciului 11 posturi de asistent medical
* Se transferă în interesul serviciului 48 posturi de asistent medical principal
* Se transferă în interesul serviciului 9 posturi de medic primar
* Se transferă în interesul serviciului 5 posturi de medic
* Se transferă în interesul serviciului 1 post de medic dentist
* Se transferă în interesul serviciului 5 posturi de medic specialist
* Se transferă în interesul serviciului 6 posturi de mediator sanitar (incluse la Serviciul ”Asistență comunitară pentru zone marginalizate”)
  + Se înființează 1 post Șef serviciu, grad profesional II la Compartiment Cabinete medicale școlare

1. În cadrul Serviciului Protecție specială:

* Biroul pentru protecția copilului și familiei (0+5 posturi) se redenumește în Compartimentul pentru protecția copilului și familiei (0+5 posturi);
* Compartimentul pentru persoane vârstnice (0+4+50 posturi) se redenumește în Compartimentul pentru persoane adulte și vârstnice (0+5+30 posturi);
  + Se mută definitiv 1 post de Inspector, grad profesional Superior, gradația 5, de la Compartiment indemnizații pentru persoane cu dizabilități la Compartiment asistență persoane adulte și vârstnici
  + Se reduc posturile de Îngrijitor persoană vârstnică de la 50 de posturi la 30 de posturi în cadrul Compartimentului pentru persoane adulte și vârstnice
* Se reduc posturile de Asistent personal al persoanei cu handicap grav de la 400 de posturi la 350 de posturi în cadrul Compartimentului monitorizare asistenți personali pentru persoanele cu dizabilități (0+4+10+350 posturi)
* Se înființează 10 posturi Îngrijitori la domiciliu în cadrul Compartimentului monitorizare asistenți personali pentru persoanele cu dizabilități (0+4+10+350 posturi)

1. În cadrul Serviciului social ”Adăpost de Noapte” (1+12 posturi):
   * Se reduce 1 post vacant de Medic
   * Se reduce 1 post vacant de Referent, grad profesional II
2. Serviciul Financiar-contabil, resurse umane, administrativ, strategii, implementare proiecte (1+22 posturi) se reorganizează în Serviciului Financiar-contabil, resurse umane, salarizare, achiziții, administrativ, logistică, IT (1+14 posturi):

* Biroul strategii, programe, proiecte și relații cu ONG (0+5 posturi) se reorganizează în Compartiment strategii, programe, proiecte și drepturile omului (0+5 posturi) și trece din cadrul Serviciului Financiar-contabil, resurse umane, administrativ, strategii, implementare proiecte în subordinea Directorului Executiv;
  + Se reduce 1 post de Inspector, grad profesional Debutant de la Biroul strategii, programe, proiecte și relații cu ONG;
  + Se mută definitiv 1 post vacant de Consilier juridic, grad profesional Superior, de la Serviciului Financiar-contabil, resurse umane, salarizare, achiziții, administrativ, logistică, IT la Compartiment strategii, programe, proiecte și drepturile omului;
* Compartiment administrativ și achiziții, Compartiment financiar-contabil, salarizare și informatică, Compartiment resurse umane, juridic și protecția muncii, Compartiment comunicare, registratură, relații cu publicul și evaluare inițială se desființează, cu includerea posturilor componente în Serviciul Financiar-contabil, resurse umane, salarizare, achiziții, administrativ, logistică, IT;
  + Se reduce 1 post de Inspector, grad profesional Principal de la Compartiment resurse umane, juridic și protecția muncii;
  + Se mută definitiv 1 post vacant de Consilier juridic, grad profesional Superior, de la Serviciului Financiar-contabil, resurse umane, salarizare, achiziții, administrativ, logistică, IT la Compartiment strategii, programe, proiecte și drepturile omului;
  + Se mută definitiv 1 post vacant de Îngrijitor, grad profesional I, de la Serviciul Financiar-contabil, resurse umane, salarizare, achiziții, administrativ, logistică, IT la Centrul multifuncțional str. Dealului.

Datorită reducerii normativului de personal la Serviciul Financiar-contabil, resurse umane, administrativ, strategii, implementare proiecte de la 1+22 posturi la 1+14 posturi, în baza modificării Art. 391 din OUG 57/2019 privind Codul administrativ, aduse prin prevederilor Art. XX., Alin. (1) și Alin. (5) a Legii 296/2023 privind unele măsuri fiscal-bugetare pentru asigurarea sustenabilității financiare a României pe termen lung, funcția publică de conducere de Director executiv adjunct (economic) se reduce. În urma reorganizării entităţii publice, personalul încadrat pe o funcţie publică de conducere superioară care îndeplineşte condiţiile pentru o funcţie publică de conducere inferioară decât cea deţinută iniţial, cu acordul funcţionarului public în cauză, acesta poate ocupa funcţia publică de nivel ierarhic inferior. Personalul cu funcţii publice de conducere eliberat din funcţia de conducere deţinută, ca urmare a reorganizării activităţii, beneficiază de drepturile prevăzute de lege. În cazul în care în cadrul entității publice nu există o funcție publică de conducere vacantă corespunzătoare, acesta are dreptul de a ocupa o funcţie publică de execuţie corespunzătoare vechimii şi studiilor de specialitate.

1. În cadrul Compartiment audit aflat în subordinea Directorului Executiv

* Se înființează 1 post auditor, grad profesional superior

1. Căminul pentru Persoane Vârstnice Târgu - Mureş este un serviciu public cu personalitate juridică, înfiinţat prin Hotărâre a Consiliului Local Municipal Târgu - Mureş nr. 275/2005, funcţionează în coordonarea metodologică a Direcției de Asistență Socială Târgu Mureș, acreditat conform Certificatului de acreditare seria AF Nr.005798; având sediul în Municipiul Târgu-Mureş, str. Evreilor Martiri, nr. 29-31, cod poştal: 540545, Judeţul Mureş, având o capacitate de 76 de locuri, oferă servicii sociale specializate în îngrijirea persoanelor vârstnice şi care funcţionează în conformitate cu prevederile Legii nr.17/2000\*\*\* Republicată privind asistenţa socială a persoanelor vârstnice, republicată cu modificările şi completările ulterioare, respectiv Legea asistenței sociale nr. 292/ 2011 cu modificările şi completările ulterioare.

În conformitate cu prevederile:

* Ordinului nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările şi completările ulterioare – Anexa 1 Standardele minime de calitate pentru serviciile sociale cu cazare organizate ca centre rezidenţiale destinate persoanelor vârstnice, aplicabile următoarelor categorii de servicii sociale prevăzute în Nomenclatorul serviciilor sociale aprobat prin H.G. nr. 867/2015, cu modificările şi completările ulterioare: - cămine pentru persoane vârstnice, cod 8730 CR-V-I, în vederea respectării prevederilor Modulului IV – Standard 3 Cazare, potrivit căruia ”Centrul rezidențial asigură fiecărui beneficiar un spațiu de cazare personal corespunzător nevoilor proprii...Pentru fiecare beneficiar se alocă 6mp în dormitor/cameră personală.” se impune analizarea posibilităților de creștere a spațiilor destinate cazării beneficiarilor centrului sau diminuarea numărului de locuri potrivit structurii actuale a clădirii.
* Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, Art. XXIX, alin (1), lit a) și b) ”Începând cu data de 1 iulie 2024, instituţiile publice cu personalitate juridică aflate în coordonarea/subordonarea/autoritatea autorităţilor administraţiei publice centrale/locale îşi pot desfăşura activitatea dacă îndeplinesc următoarele condiţii cumulative:

a) au un număr de peste 50 de posturi aprobate conform legii şi efectiv ocupate în structurile organizatorice;

b) activităţile desfăşurate de instituţiile publice nu se suprapun sau sunt similare cu alte activităţi desfăşurate de alte instituţii publice cu obiect de activitate acelaşi sau similar.”

* Art. XXIX, alin (3) ”Prin desfiinţare/reorganizare/fuzionare sau transfer al activităţii către alte structuri organizatorice, inclusiv către structurile organizatorice aflate în coordonarea/ autoritatea/subordonarea autorităţilor administraţiei publice locale/judeţene/centrale, trebuie să rezulte cel puţin următoarele condiţii cumulative:

a) o reducere cu cel puţin 15% a numărului de personal proporţional atât pentru funcţiile de conducere, cât şi pentru funcţiile de execuţie;

b) o reducere cu cel puţin 15% a cheltuielilor de funcţionare, respectiv a cheltuielilor materiale şi servicii.”

* Art. XXIX, alin (11) ”Prin excepţie de la termenul prevăzut la alin. (1), pentru instituţiile publice/entităţile publice, inclusiv instituţiile publice din domeniul educaţiei, sănătăţii, asistenţei şi protecţiei sociale, culturii, precum şi din alte domenii aprobate prin memorandum de Guvernul României termenul de intrare în vigoare pentru procesul de comasare/desfiinţare/ reorganizare/fuzionare sau transfer al activităţii este data de 1 ianuarie 2025.

În vederea armonizării legislației fiscale cu standardele minime de calitate pentru serviciile sociale cu cazare organizate ca centre rezidențiale pentru persoane vârstnice prezentate mai sus, supunem spre dezbatere și aprobare Consiliului Local Municipal Târgu Mureș proiectul de hotărâre privind reorganizarea și modificarea Statului de funcții, Organigramei și a Regulamentului de Organizare și Funcționare ale Căminului pentru Persoane Vârstnice Târgu Mureș după cum urmează:

1. Modificarea capacității de cazare a Căminului pentru Persoane Vârstnice prin diminuarea numărului de locuri de la 76 la 65 de beneficiari persoane vârstnice;

2. Reducerea posturilor vacante pentru care nu se poate organiza concurs: asistent social - 1 post, asistent medical - 1 post, îngrijitoare – 1 post;

3. Reducerea posturilor care prin fuziune nu se mai justifică: contabil-șef – 1 post, inspector de specialitate – 1 post;

4. Transformarea posturilor ocupate de muncitor calificat-lenjerie (2 posturi), muncitor calificat – electrician (1 post) și îngrijitoare (1 post) în infirmier/ă;

5. Transformarea postului de Director în Șef serviciu, grad profesional II

6. Aprobarea modificării Statului de funcții, Organigramei și Regulamentului de Organizare și Funcționare ale Căminului pentru Persoane Vârstnice

Astfel, serviciul social ”Căminul pentru Persoane Vârstnice”, structură cu personalitate juridică proprie aflat în subordinea Consiliului local al mun. Târgu Mureș și în coordonarea metodologică a Direcției de Asistență Socială Târgu Mureș, trece în subordinea Direcției de Asistență Socială Târgu Mureș începând cu data de 1 ianuarie 2025 în baza Art. XXIX, alin (1) și alin (11) a Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung.

**În concluzie, Direcția de Asistență Socială Târgu Mureș va avea în total un număr de 628 posturi, după cum urmează: 47 funcții publice, din care 5 de conducere, 190 de posturi pentru personal contractual (16 nou înființate – continuitate post-proiect POCU, 85 posturi transferate de la Primăria mun. Târgu Mureș și 33 de posturi de la serviciul social Căminul pentru Persoane Vârstnice), din care 6 de conducere (2 nou înființate); 30 de îngrijitori la domiciliu persoane vârstnice; 10 îngrijitori la domiciliu (posturi nou-înființate); 350 de asistenți personali ai persoanei cu handicap grav.**

**Director Executiv,**

**Andreia Moraru**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind reorganizarea și aprobarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș**

***Consiliul Local al Municipiului Târgu Mureş, întrunit în ședință ordinară***

**Având în vedere:**

* Referatul de aprobare nr. (RU)46231/08.11.2024 inițiat de Primarului Municipiului Târgu Mureș prin Direcția de Asistență Socială Târgu Mureș privind reorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș;
* Raportul de specialitate nr. ........................ al Direcției juridice contencios administrativ şi administrație publică locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

* HG nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare – Anexa nr. 2;
* Legii nr. 292/2011 a asistenței sociale, cu modificările și completările ulterioare;
* Art. XXIX Alin. (1) și Alin (11) a Legii 296/2023 privind unele măsuri fiscal-bugetare pentru asigurarea sustenabilității financiare a României pe termen lung
* Art. 391 din OUG nr. 57/2019 privind Codul Administrativ, cu modificările și completările ulterioare, modificat prin Art. XX Alin. (1) și Alin (5) a Legii 296/2023 privind unele măsuri fiscal-bugetare pentru asigurarea sustenabilității financiare a României pe termen lung ce modifică;
* Legea nr 53/2003 privind Codul Muncii, cu modificările și completările ulterioare;
* Legea nr. 153/2017 privind salarizarea personalului plătit din fonduri publice, cu modificările și completările ulterioare;
* Ordonanţei de Urgenţă nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;
* Ordonanţei de Urgenţă nr. 107/2024 pentru reglementarea unor măsuri fiscal-bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative;

**Luând în considerare:**

* Art. 129, alin. (1), alin. (2) pct. a), alin. (3) pct. c) coroborat cu art. 196, alin. (1) pct. a) din O.U.G. nr. 57/2019 privind Codul administrativ, cu modificările și completările ulterioare
* Art. 139, alin. (1) din O.U.G. nr. 57/2019 privind Codul administrativ, cu modificările și completările ulterioare,

**H o t ă r ă ş t e :**

**Art. 1.** Se aprobăreorganizarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș, instituție publică de interes local cu personalitate juridică, conform Anexei nr. 1, Anexei nr. 2 și Anexei nr. 3 care fac parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 3.** Odată cu intrarea în vigoare a prezentei hotărâri, Hotărârea Consiliului local municipal Târgu Mureș nr. 271/2019 privind modificarea și completarea Regulamentului de organizare şi funcţionare și a Organigramei Direcției de Asistență Socială Târgu Mureș, respectiv Hotărârea Consiliului local municipal Târgu Mureș nr. 91/2024 privind reorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș își încetează aplicabilitatea.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Direcției de Asistență Socială Târgu Mureș;
* Serviciul social ”Căminul pentru persoane vârstnice”
* Agenției Naționale a Funcționarilor publici prin grija Direcției de Asistență Socială Târgu Mureș.

**Viză de legalitate,**

**Secretar general al Municipiului Târgu Mureș,**

**Bordi Kinga**